recursal/SuperWikiNEXT-32B huggingface dataset:
**معروف شاہ شیرازی** ایک پاکستانی عالم دین، مصنف اور مترجم تھے۔ ان کی تخلیقات میں سید قطب کی تفسیر *فی ظلال القرآن* کااردو ترجمہ شامل ہے۔

ممتاز عالم دین، شیخ القران و الحدیث،مصنف اور مترجم مولانا سید معروف شاہ شیرازی مولانا سید معروف شاہ شیرازی امیر جماعت اسلامی ضلع راولپنڈی سید عارف شیرازی اور امیر جماعت اسلامی ضلع مانسہرہ ڈاکٹر طارق شیرازی کے والد تھے۔سید معروف شاہ شیرازی بانی جماعت اسلامی مولانا سید ابو الاعلی مودودی ؒکے دیرینہ ساتھیوں میں سے تھے۔ وہ مولانا مودودی کی ہدایت پر جماعت اسلامی کے شعبہ دار العروبہ کے ساتھ بھی منسلک ریے ہیں۔ مرحوم دو درجن سے زائد کتابوں کے مصنف تھے۔ انہوں نے اخوان المسلمون کے مرشد عام سید قطب شہید کی عربی زبان کی معروف تفسیر قرن ظلال القرن کا اردو میں ترجمہ بھی کیا ہے۔ وہ ماہنامہ ظلال القرن کے مدیر تھے۔ان کے علمی اور تجزیاتی مضامین اور کالم ملک بھر کے اخبارات اور رسائل و جرائد کی زینت بنتے تھے۔سید معروف شاہ شیرازی نے پنڈ ہون اسلام باد میں ایک بڑے دینی ادارے جامعہ ظلال القرن کی بنیاد بھی رکھی تھی۔جو اب ان کے صاحبزادے مولانا عارف حسین شاہ شیرازی کی نگرانی میں چل رہا ہے۔

معروف شاہ شیرازی 15 اپریل 2022ء بروز جمعہ مختصر علالت کے بعد انتقال کر گئے۔ ان کی نماز جنازہ ہفتہ کو سہ پہر 3 بجے ان کے آبائی گاؤں چنار کوٹ، ضلع مانسہرہ میں ادا کی گئی۔ وہ جماعت اسلامی ضلع راولپنڈی کے امیر سید عارف شیرازی اور جماعت اسلامی ضلع مانسہرہ کے امیر طارق شیرازی کے والد تھے۔

حوالہ جات
---------

1. ↑  "تعارف و تبصرہ - ادارہ"۔ alsharia.org
2. ↑  نمائندہ جسارت (15 اپریل، 2022)۔ "شیخ القرآن و الحدیث مولانا معروف شاہ شیرازی انتقال کر گئے"  تحقق من التاريخ في: `|date=` (معاونت)
3. ↑  "مولانا معروف شاہ شیرازی انتقال کر گئے نمازجنازہ آج مانسہرہ میں اداکی جائیگی"۔ Daily Pakistan۔ 16 اپریل، 2022  تحقق من التاريخ في: `|date=` (معاونت)

|  |  |
| --- | --- |
| معلومات کتب خانہ | 
* ورلڈ کیٹ آئیڈینٹیٹیز
* وی آئی اے ایف: 23729809
* ایل سی سی این: n89135516
* آئی ایس این آئی: 0000 0000 3067 5771

 |
**علامہ عباس کُمیلی** (15 دسمبر 1942ء – 8 جون 2019ء) شیعہ عالم دین اور سابقہ رکنِ ایوان بالا تھے۔ وہ جعفریہ الائنس پاکستان کے بانی اور سربراہ تھے۔

ابتدائی زندگی
-------------

15 دسمبر 1942ء کو کراچی کے علاقہ کھارادر میں واقع بانئ پاکستان محمد علی جناح کے گھر وزیر مینشن کے سامنے والے گھر میں پیدا ہوئے، جبکہ وہ محمد علی جناح کے رشتہ داروں میں سے ایک تھے۔ انہوں نے علامہ رشید ترابی سے کسبِ فیض کیا۔

حالات زندگی
-----------

وہ اتحاد بین المسلمین کے لیے جدوجہد کرتے تھے، اس کے ساتھ ساتھ فلسطین فاؤنڈیشن کے بانی سرپرست اراکین بھی رہے۔ سنہ 2011ء میں انہوں نے شیعہ ٹارگٹ کلنگ کے خلاف "تحریک لبیک یا حسین موومنٹ" کا آغاز کیا، اِس ضمن انہوں نے اپنی گرفتاری بھی دی۔ ان کے 42 سال کے بیٹے مولانا علی اکبر کمیلی کو ستمبر 2014ء میں ان کی فیکٹری کے باہر فائرنگ کر کے قتل کر دیا گیا تھا۔

عباس کمیلی متحدہ قومی موومنٹ کے ٹکٹ پر مارچ 2003ء سے 2009ء تک ایوان بالا پاکستان کے رکن بھی رہے۔ انہوں نے دہشت گردی کے خلاف فورم اگینسٹ اِن ٹولرنس اینڈ ٹیررسٹ ہیٹر (فیتھ) کی بنیاد بھی رکھی، جس میں تمام مسالک سمیت مختلف مذاہب سے تعلق رکھنے والی شخصیات شامل تھیں۔

وفات
----

8 جون 2019ء کو طویل علالت کے باعٹ کراچی کے مقامی ہسپتال میں 77 برس کی عمر میں انتقال کر گئے۔ انہیں آبائی قبرستان چاکیواڑہ حسینی باغ نمبر ایک میں دفن کیا گیا۔

حوالہ جات
---------

1. 1 2 3  قیصر کامران (8 جون، 2019)۔ "علامہ عباس کمیلی کون تھے ؟"۔ Samaa TV  تحقق من التاريخ في: `|date=` (معاونت)
2. 1 2 3  "معروف عالمِ دین علامہ عباس کُمیلی سپردخاک"۔ Sahar Urdu۔ 8 جون، 2019  تحقق من التاريخ في: `|date=` (معاونت)
3. 1 2  رضا جعفری (8 جون، 2019)۔ "علامہ عباس کمیلی طویل علالت کے بعد کراچی میں انتقال کرگئے"۔ Dawn News Television  تحقق من التاريخ في: `|date=` (معاونت)
4. ↑  "عالم دین علامہ عباس کمیلی انتقال کر گئے، وزیراعظم کا اظہار افسوس"۔ Dunya Urdu
5. ↑  "معروف عالم دین علامہ عباس کمیلی طویل علالت کے بعد انتقال کرگئے"۔ 8 جون، 2019  تحقق من التاريخ في: `|date=` (معاونت)
**قربان جیلانی** (انگریزی: *Qurban Jilani*) (پیدائش: 18 ستمبر، 1938ء - وفات: 30 اکتوبر، 1996ء) پاکستان سے تعلق رکھنے والے ٹیلی وژن، فلم اور ریڈیو کے معروف اداکار تھے۔

حالات زندگی
-----------

قربان جیلانی 18 ستمبر، 1938ء کو حیدرآباد، سندھ، برطانوی ہندوستان میں پیدا ہوئے۔ انھوں نے 1959ء میں ریڈیو پاکستان حیدرآباد اسٹیشن سے اپنی فنی زندگی کا آغاز کیا۔ بعد ازاں ریڈیو پاکستان کراچی اسٹیشن سے بھی اپنے فن کا مظاہرہ کرتے رہے۔ پاکستان ٹیلی وژن کے قیام کے بعد انھوں نے ٹیلی وژن کے متعدد اردو اور سندھی ڈراموں میں کام کیا جن میں انکل عرفی اور **دیواریں** کے نام سرفہرست ہیں۔ انھوں نے 16 فلموں میں بھی اداکاری کے جوہر دکھائے جن میں 8 فلمیں اردو، 7 فلمیں سندھی اور ایک پنجابی زبان میں بنائی گئی تھی۔ انھوں نے ریڈیو، ٹیلی وژن اور اسٹیج کے فن کاروں کے حقوق کے تحفظ کے لیے **ایکٹر ایکویٹی** کے نام سے ایک تنظیم بھی بنائی تھی۔

وفات
----

قربان جیلانی 30 اکتوبر، 1996ء میں کراچی، پاکستان میں انتقال کر گئے۔ وہ گلشن اقبال کے قبرستان میں آسودۂ خاک ہیں۔

حوالہ جات
---------

1. 1 2 3  پاکستان کرونیکل: عقیل عباس جعفری، ص 786، ورثہ / فضلی سنز، کراچی، 2010ء
2. 1 2  قربان جیلانی، آئی ایم بی ڈی ڈاٹ کام
**داستان افسانوی ادب کی سب سے قدیم صنف ہے۔اگر یہ کہا جائے تو بجا نہ ہوگا کہ اردوادب** میں غزل کے بعد اگر کسی صنف کو مقبولیت ملی ہے تو وہ داستان ہے۔کہتے ہیں کے انسان دور قدیم سے ہی داستان کا دلدادہ رہا ہے۔آج کے ترقی یافتہ دور میں بھلے ہی اس کی مقبولیت میں کمی ہوگی ہے۔لیکن صدیوں تک اس کا بول بالا رہا ہے۔قصہ انسان کی سرشت میں شامل ہے اور قصہ کہنا اور سننا زمانے قدیم سے بہ حثیت فن رائج ہے۔

اس کی تعریف ہم یوں کر سکتے ہیں کہ"داستان اصناف نثر کی وہ طویل صنف ہے جس میں مافوق الفطری عناطر اور دوسرے لوآزمات کی مدد سے قصہ در قصہ یا داستان در داستان"کہانی بیان کی جائے۔

کہنے کی چیز کو کہانی کہتے ہیں۔

اردو ادب میں داستان
-------------------

اردو کی قدیم داستانوں میں قصہ مہر افروز و دلبر، نو طرز مرصع، عجائب القصص، فسانۂ عجائب، بوستان خیال، داستان امیر حمزہ، طلسم ہوش ربا کو بہت زیادہ مقبولیت حاصل ہے۔ اس کے بعد فورٹ ولیم کالج میں لکھی گئی داستانوں میں باغ و بہار، آرائشِ محفل، مذہبِ عشق وغیرہ بہت مشہور ہوئیں۔

اردو داستان کی تاریخ
--------------------

### دکن میں اردو داستان

اردو میں تقریباً تمام اصناف کی ابتدا دکن میں ہوئی ہے۔ اردو کی پہلی داستان سب رس مانی جاتی ہے۔ اس کا مصنف ملا وجہی ہے۔ سب رس اردو کی مقبول ترین تمثیلی داستان ہے۔ اس میں حسن و عشق کی کشمکش اور عشق اور دل کے معرکے کو قصے کی صورت میں پیش کیا گیا ہے۔
طوطی نامہ یا طوطا کہانی دکنی نثر کا دوسرا اہم کارنامہ ہے۔ یہ ایک ترجمہ ہے۔ لیکن اس کا مترجم نامعلوم ہے۔
انوار سہیلی کو عالمی ادب میں ایک اہم مقام حاصل ہے۔ اس کتاب میں حکومت کے اصول عورت اخلاقی نصیحتوں کو کہانی کے انداز میں بیان کیا گیا ہے۔ دکنی میں اس کا ترجمہ منشی محمد ابراہیم بیجاپوری نے کیا۔
قصہ گل و ہرمز دکنی ادب کی اہم داستان ہے۔ اس میں روم کے شہزادے ہرمز اور خوارزم کی شہزادی گل کے عشق کا بیان ہے۔

### شمالی ہند میں اردو داستان

شمالی ہند میں اٹھارہویں صدی سے قبل کوئی داستان نہیں ملتی۔ اٹھارویں صدی کی داستانوں میں قصہ مہر افروز و دلبر، نو طرز مرصع، ملک محمد و گیتی افروز، عجائب القصص اور جذبِ عشق شامل ہیں۔
فورٹ ولیم کالج کے قیام کے بعد اردو میں بہترین اور سلیس داستانیں وجود میں آئیں۔ فورٹ ولیم کالج کے داستانوں میں باغ و بہار، داستان امیر حمزہ، نگارخانہ چین، آرائش محفل، سنگھاسن بتیسی، بیتال پچیسی وغیرہ اہم ہیں۔
فورٹ ولیم کالج کے دور میں کالج کے باہر بھی داستانیں وجود میں آئیں۔ ان داستانوں میں انشا اللہ خان انشا کی سلک گوہر، رانی کیتکی کی کہانی اور مرزا رجب علی بیگ سرور کی فسانہ عجائب، شگوفہ محبت، گلزار سرور، شبستانِ سرور وغیرہ اہمیت کی حامل ہیں۔
شمالی ہند میں داستانوں کا دور تقریباً سو برس رہا۔ مغربی علوم کی آمد نے توہمات کو ختم کر دیا۔ اور رفتہ رفتہ داستانوں کا رواج ختم ہوا۔

حوالہ جات
---------

1. ↑  "اردو ادب کی کلاسیکی داستانیں - مکمل کتب"۔ اردو گاہ
2. ↑  سب رس۔ اردو کی ادبی نثر کا پہلا شاہکار
3. ↑  "اردوکا داستانوی ادب:ہندوستانی اساطیراورتہذیب وثقافت-از۔ احمد علی جوہر"۔ 25 مئی 2018 میں اصل سے آرکائیو شدہ۔ اخذ شدہ بتاریخ 28 اپریل 2018  الوسيط `|url-status=` تم تجاهله (معاونت)
4. ↑  "اردو نثر کا ارتقاء"
5. ↑  Urdu-A: داستان کی تعریف
**بیگم ظفر علی** ، **ملکہ بیگم** ،  ہندوستان کی ریاست جموں و کشمیر میں ڈپٹی ڈائریکٹر تعلیم اور قانون ساز اسمبلی تھیں۔  وہ آل انڈیا ویمن کانفرنس کی سرگرمیوں میں شامل تھیں ، لیکن محمد علی جناح اور ان کی بہن فاطمہ جناح سے ملاقات سے متاثر ہوئیں اور آزاد ہندوستان میں خواتین کی آزادی کی تحریک میں اپنی کوششوں پر توجہ دینے کے لیے کانفرنس چھوڑ دی۔

**بیگم علی** کی شادی سید ظفر علی  ہوئی تھی اور اس کا ایک بیٹا ، آغا شوکت علی تھا۔ انجیلز سویٹ: دی کلیکڈڈ نظم کشمیری امریکی شاعر کی یاد میں ایک نظم ہے ، جو ان کے پوتے شاہد علی آغا نے لکھی ہے۔  1987 میں حکومت ہند نے چوتھا انہیں ہندوستان کے سب سے بڑے سویلین اعزاز ، پدما شری سے نوازا ۔

زندگی
-----

بیگم علی 1901 میں خان بہادر آغا سید حسین ٹھاکر ، وزیر داخلہ و انصاف ، مہاراجا ہری سنگھ کے دور میں پیدا ہوئی تھی۔  1925 میں ، اس نے اپنے کیریئر کا آغاز گرلز مشن ہائی اسکول (اب ملنسن گرلز اسکول) میں بطور ٹیچر کی حیثیت سے کیا۔ خواتین کے حقوق کی مضبوط ماننے والی بیگم علی نے گھر گھر جاکر وادی میں لڑکیوں کی تعلیم کے بارے میں شعور اجاگر کیا اور تعلیم کے ذریعہ انہیں بااختیار بنانے کا عزم سکھایا۔ عوامی تقاریب میں ان کی تقریروں سے ان خواتین میں ہلچل مچ گئی جس نے اپنی بیٹیوں کو اسکول بھیجنا شروع کیا۔ بیگم کی شادی آغا ظفر علی کیزلباش سے ہوئی تھی ، جس کا تعلق کشمیر میں رہنے والے ایک بزرگ افغان گھرانے سے تھا۔  اس جوڑے کے تین بیٹے تھے ، آغا ناصر علی- IAS ، ایک سرکاری ملازم جو 1977 میں ہندوستان کے لیبر سکریٹری کی حیثیت سے ریٹائر ہوئے اور آغا شوکت علی ، جو 1947 میں ہندوستان کی تقسیم کے دوران پاکستان کی سول سروس میں شامل ہوئے تھے۔ تھے بیگم کا چھوٹا بیٹا آغا اشرف علی ہے جو سکالر تھا اور جموں و کشمیر میں کمشنر ہائر ایجوکیشن کے عہدے سے ریٹائر ہوا تھا۔ دی ویلڈ سوٹ: جمع شدہ نظم ان کے پوتے آغا شاہد علی کی لکھی ہوئی نظم ہے ، ان کا پوتا کشمیری نژاد امریکی مشہور شاعر ہے۔ یہ نظم بیگم ظفر کی یاد میں پیش کی گئی ہے۔  انہیں ہندوستان حکومت نے 1987 میں چوتھا سب سے بڑا شہری اعزاز ، پدما شری سے نوازا تھا۔ بعد ازاں دوردرشن انٹرویو میں ، انہوں نے حکومت کی جمہوری پالیسیوں کے احتجاج میں ایوارڈ واپس لینے کا اعلان کیا۔ وہ 1990 کی دہائی میں امریکا چلی گئیں اور 1999 میں اپنی موت تک اپنے بیٹے آغا شوکت علی کے ساتھ رہیں۔

نصوص
----

1. ↑  "Tribute"۔ Times of India۔ 2015۔ اخذ شدہ بتاریخ 19 اگست 2015
2. ↑  "Seven Influential Kashmiri Women"۔ The Parallel Post۔ 22 March 2015۔ 26 ستمبر 2015 میں اصل سے آرکائیو شدہ۔ اخذ شدہ بتاریخ 19 اگست 2015  الوسيط `|url-status=` تم تجاهله (معاونت)
3. ↑  "Syed Zaffar Ali and Malka Begum"۔ Times of India۔ 2015۔ اخذ شدہ بتاریخ 19 اگست 2015
4. 1 2  Shahid Ali Agha (2009)۔ The Veiled Suite: The Collected Poems۔ Penguin Books India۔ صفحہ: 393۔ ISBN 9780393068047
5. ↑  "Padma Awards" (PDF)۔ Ministry of Home Affairs, Government of India۔ 2015۔ 15 نومبر 2014 میں اصل (PDF) سے آرکائیو شدہ۔ اخذ شدہ بتاریخ 21 جولا‎ئی 2015  الوسيط `|url-status=` تم تجاهله (معاونت)
6. ↑  [libasapp.pakkapapita.com/?p=5452]
7. ↑  "Agha Family of Srinagar Kashmir"
**چارلس ڈینس فشر** (پیدائش:19 جون 1877ء)|(انتقال:31 مئی 1916ء) ایک برطانوی ماہر تعلیم، مورخ ہربرٹ ولیم فشر کا بیٹا تھا۔ فشر 19 جون 1877ء کو بلیچنگٹن کورٹ، بلاچنگٹن، سسیکس ، انگلینڈ میں پیدا ہوا اور 4 اگست 1877ء کو ایسٹ بلاچنگٹن میں بپتسمہ لیا وہ ہربرٹ ولیم فشر (1826ء–1903ء) اور اس کی بیوی میری لوئیسا (1841ء–1916ء) کے 11 بچوں میں سے نویں نمبر پر تھا۔ ان کے بہن بھائیوں میں ایچ اے ایل فشر ، مورخ اور وزیر تعلیم؛ ایڈمرل سر ولیم ورڈز ورتھ فشر ، بحیرہ روم کے بحری بیڑے کے کمانڈر انچیف؛ فلورنس ہنریٹا، لیڈی ڈارون ، ڈرامہ نگار اور سر فرانسس ڈارون کی بیوی ( چارلس ڈارون کا بیٹا)؛ اور انگریزی موسیقار رالف وان ولیمز کی اہلیہ ایڈلین وان ولیمز شامل تھے وہ کورڈیلا کرل کا بھائی بھی تھا جو مصنف، نقاد اور صحافی رچرڈ کرل کی بیوی اور اکیڈمک ایڈم کرل کی والدہ تھیں۔

### انتقال

وہ 31 مئی 1916ء کو پہلی جنگ عظیم کے دوران جٹ لینڈ کی جنگ میں مر گیا۔ اس کی عمر 38 سال تھی۔

### مزید دیکھیے

* کرکٹ
* فرسٹ کلاس
* فوجی سروس کے دوران ہلاک کرکٹ کھلاڑیوں کی فہرست

حوالہ جات
---------

1. ↑  "The Adam Curle Archive"۔ Archives Hub۔ اخذ شدہ بتاریخ 11 نومبر 2020
**قريبہ كبرى بنت ابی اميہ**، ایک صحابیہ اور نبی اکرم صلی اللہ علیہ و آلہ وسلم کی پھوپھی کی بیٹی اور سالی یعنی ام المومنین ام سلمہ کی بہن تھیں اور ان دونوں کی والدہ عاتکہ بنت عبد المطلب ہیں۔

نسب
---

قریبہ الکبری، ابی امیہ بن مغیرہ بن عبد اللہ بن عمر بن مخزومکی بیٹی ہیں اور ان کی والدہ عاتکہ ہیں، جو عبدالمطلب بن ہاشم بن عبد مناف بن قصی کی بیٹی اور رسول خدا صلی اللہ علیہ و آلہ وسلم کی پھوپھی تھیں۔

شادی و اولاد
------------

آپ نے زمعہ بن اسود بن مطلب سے شادی کی اور اس سے عبد اللہ، وہب، یزید اور حارث پیدا ہوئے۔ پھر طلحہ بن عبید اللہ سے شادی کی اور ایک بیٹی مریم بنت طلحہ کو جنم دیا۔

حوالہ جات
---------

1. ↑  الطبقات الكبير، لابن سعد، جـ6/ص 518، ترجمة عبد الله بن زَمْعَة. آرکائیو شدہ (Date missing) بذریعہ sahaba.rasoolona.com (Error: unknown archive URL)
2. ↑  الطبقات الكبير، لابن سعد، جـ10/ص 43، ترجمة عَاتِكَة بنت عبد المطّلب. آرکائیو شدہ (Date missing) بذریعہ sahaba.rasoolona.com (Error: unknown archive URL)
3. ↑  أنساب الأشراف، للبلاذري، جـ1، صـ 432. آرکائیو شدہ 2020-12-27 بذریعہ وے بیک مشین
4. ↑  المستدرك على الصحيح، جـ3، صـ419. آرکائیو شدہ 2020-12-27 بذریعہ وے بیک مشین
**گریڈ کرکٹ کھلاڑی** تین آسٹریلوی کرکٹ مصنفین ، سیم پیری، ڈیو ایڈورڈز اور ایان ہیگنس کا قلمی نام ہے۔ وہ دوست تھے جنھوں نے آسٹریلیا میں گریڈ کرکٹ کھیلی اور @gradecricketer کے نام سے ٹویٹر اکاؤنٹ شروع کیا۔ انھوں نے بعد میں کتابیں اور کالم لکھے اور پوڈ کاسٹ کی میزبانی کی۔   جولائی 2020ء میں یہ اعلان کیا گیا کہ ڈیو ایڈورڈز نے دوسرے وعدوں پر توجہ مرکوز کرنے کے لیے گروپ چھوڑ دیا ہے۔ 

گریڈ کرکٹ کھلاڑی پوڈ کاسٹ آسٹریلوی کرکٹ کے موسم گرما کے دوران شخصیت کے تین تخلیق کاروں کے ذریعہ پیش کیا جاتا ہے اور یہ کرکٹ کی دنیا پر ایک مزاحیہ، طنزیہ انداز ہے۔ اکتوبر 2016 ءمیں پرومو ایپیسوڈ کے ریلیز ہونے کے بعد سے چار سیزن ہو چکے ہیں۔ موسیقی ایڈرین لیونگ نے فراہم کی ہے، جولیا ڈو کے کور ڈیزائن کے ساتھ۔

حوالہ جات
---------

1. ↑  Daniel Brettig (23 February 2016)۔ "'We've tried to hold up a mirror to grade cricket and see how people react'"۔ Cricinfo
2. ↑  Tom Morris (25 October 2017)۔ "The Grade Cricketer: Tea and No Sympathy book review - A must-read"۔ News.com.au
3. ↑  "117. A Natural Vector of Disease, with Tim Bresnan, Stephen O'Keefe and Jonathan Wilson", *The Grade Cricketer*, Podcast Jul 6, 2020.
**بگیڑہ** (انگریزی: Black Panther, لاتین: Panthera pardus) بلی، شیر، تیندوہ اور چیتے سے ملتا جلتا جانور ہے جو دیگر ممالک میں پایا جاتا ہے اور جس کی حال میں بھی آبادی دوسرے ایسے جانوروں کی نسبت کافی تندرست ہے یعنی کہ یہ آج بھی کافی تعداد میں ملتا ہے۔

پاکستان میں تیندوہ
------------------

پاکستان اور ہندستان میں جو تیندوہ کی قسم پائی جاتی ہے اس کو ملانیسٹک لیوپرڈ (Black Panther - *Melanistic Leopard*) کہا جاتا ہے۔ یہ انسانی آبادیوں سے تو دور ہی رہتے ہیں، لیکن مدھیہ پردیش اور بہار کے قریب پہاڑی علاقوں میں ابھی بھی مل سکتے ہے۔ پاکستان اور ہندوستان میں کئی NGO ہیں جو ان کی حفاظت کا خیال رکھتے ہیں۔

بگیڑہ

بچے
---

بگیڑہ عموماً 3-4 مہینوں کے لیے اپنے بچے اندر رکھتی ہے۔ عام طور پر 3 بچے نکلتے ہیں۔

خطرہ
----

بگیڑہ انسانوں سے ڈرتے ہیں۔ ان کو اگر اکسایا جائے تو حملہ کرنے کی قابلیت ضرور رکھتے ہیں۔ یہ رات کے وقت اپنا شکار کرتے ہیں۔

حوالہ جات
---------

Zulfiqar, A. 2001. Leopard in Pakistan’s North West Frontier Province. Cat News 35: 9-10.
^ Malaysian Mystery Leopards by Fiona Sunquist, National Wildlife Magazine, vol. 45 no. 1, December/January 2007, accessed December 8, 2007.

|  |  |
| --- | --- |
|  | ویکی ذخائر پر **بگیڑہ** سے متعلق سمعی و بصری مواد ملاحظہ کریں۔ |
*کلاوارہ،* لَمس خط نگاری اتالیق (touch typing tutor) جس میں اردو کی سہولت موجود ہے۔ یہ اتالیق اس اصول پر بنایا گیا ہے کہ یہ زبان اور کلیدی‌تختہ خاکہ (layout) سے آزاد ہو، چنانچہ کوئی بھی زبان جو یکرمزی میں ہو اور کلیدی‌تختہ کا کوئی بھی خاکہ اپنی مرضی سے تعریف کیا جا سکے۔

کلاوارو میں چار قسم کی مشقیں ہیں:

* *اساسی* نصاب: یہاں شہادتی انگلیوں کو تختہ کے لمسی کنڈوں پر رکھنے اور دوسری انگلیوں کو اسی قطار میں رکھتے ہوئے، دو، چار، کلیدوں پر مشتمل خطنگاری کی مشقیں پیش کی جاتی ہیں۔
* *ملائمیت*: یہاں آپ کے منتخب کیے ہوئے کلیدی‌تختہ سے حروف لے کر لغو الفاظ دکھائے جاتے ہیں، تاکہ آپ کی توجہ نہ ہٹے۔ ان الفاط کی خطنگاری کرنا ہوتی ہے۔
* *رفتار*: یہاں زبان کے اصلی الفاظ کی فہرست سے الفاظ تصادفی طور پر چُن کر دکھائے جاتے ہیں، جنہیں آپ نے خطنگار کرنا ہوتا ہے۔
* *سیال پن*: یہاں آپ کی زبان سے کچھ شذرے دکھائے جاتے ہیں۔

مشق کے اختتام پر آپ کی کارکردگی پر مبنی احصاء پیش کیا جاتا ہے۔

طریقہ استعمال
-------------

استعمال سے پہلے لائحۂ اول میں "تجدید" پر کلک کر کے سطح البین کی زبان منتخب کر لو، مثلاً، Urdu (اردو)۔ اس کے بعد لائحۂ‌اول میں ہی "تعریف" پر کلک کرنے سے کلیدی تختے منتخب کرنے کا لائحہ کھل جائے گا، جہاں آپ "اصلی خاکے" میں سے اپنی زبان کا کوئی کلیدی تختہ چُن لو۔ اس وقت دو مقبول اردو کلیدی تختہ خاکے موجود ہیں:

* qwerty\_ur\_nla مقتدرہ قومی زبان کا منظورشدہ کلیدی تختہ (ونڈوز XP)
* qwerty\_ur\_crulp ادارہ تحقیقات اردو کا صوتی کلیدی تختہ

یاد رہے کہ یہ خاکہ ایسا ہونا چاہیے جو آپ کے شمارندہ پر بھی نصب ہو، ورنہ آپ خطنگاری نہیں کر سکو گے۔ مشق شروع کرنے سے پہلے اپنے کمپیوٹر نظام کے کلیدی‌تختہ کو اپنی زبان کی طرف بدیل کرنا مت بھولنا۔

### فونٹ

مشق شروع کرنے سے پہلے آپ اُوپر پر کلک کر کے مشقوں کے لیے فونٹ اور اس کی جسامت کا انتخاب کر سکتے ہو۔ اردو کے لیے ایک مناسب فونٹ Nafees Web Naskh ہے۔

اگر سطح البین کا فونٹ اردو کے لیے مناسب نہ لگے تو یہ بھی اپنے "گھر راہنماچے" میں مِلف

.gtkrc-2.0-kde

وغیرہ میں لکھ کر چُن سکتے ہو۔

### معطیات برائے اسباق

مشقوں کے لیے ڈیٹا پر مبنی مِلف اس راہنماچہ میں محفوظ ہوتی ہیں:

/usr/local/share/klavaro

مثلاً رفتار مشق کے لیے الفاط ur.words نامی فائل میں ہیں اور سیال‌پن مشق کی عبارتیں ur.paragraphs نامی فائل میں ہیں۔ اگر آپ چاہو تو ان فائل میں تبدیلی کر سکتے ہو، مگر بہتر طریقہ یہ ہے کہ آپ مشق شروع کرنے سے پہلے "دوسرے" لائحہ میں "قطع چسپاں" کا انتخاب کرتے ہوئے عبارت تراشہ سے نقل کرو یا اپنی فائل کا نام دے کر اس میں سے پڑھ لو۔

اسی طرح آپ کلیدی تختہ کا خاکہ بھی بنا کر \*.kbd فائل میں محفوظ کر سکتے ہو یا تفاعلی طور پر لائحہ اول سے "تعریف/تدوین" کا انتخاب کرتے ہوئے انجام دے سکتے ہو۔

مزید
----

* شمارندی مسرد computer glossary
* معاونت:کلیدی تختہ میں ترمیم

بیرونی روابط
------------

* سورسفورج پر کلاوارو
**فائزہ افتخار** ایک پاکستانی مصنفہ اور اسکرین رائٹر ہیں۔  وہ لاہور میں سکونت پزیر ہیں اور ہم ٹی وی کے لیے سوپ ڈرامے لکھ کر شہرت کما رہی ہیں۔ ان کے مشہور سوپ ڈراموں میں "محبت روٹھ جائے تو" اور "اصغری اکبری" شامل ہیں۔ یہ دونوں ڈراما 2011ء میں ٹیلی ویژن پر نشر ہوئے۔

فائزہ افتخار کا ایک اور مشہور ڈراما "زندگی دھوپ تم گھنا سایہ" بھی 2011ء میں ہی سامنے آیا اور اے آر وائی ڈیجیٹل پر نشر ہوا۔

ڈراما سیریز
-----------

* کھویا کھویا چاند
* کہانی رائمہ اور مناہل کی
* ایک نئی سنڈریلا
* رانجھا رانجھا کر دی
* دل لگی
* بابا جانی
* چودھویں کا چاند
* تم جو ملے
* من چلے
* تھکن
* بلقیس کور
* تشنگی
* یہاں پیار نہیں ہے
* آؤ ذرا
* گھاؤ

وراثت
میری زندگی ہے تو
غنڈی
اف یہ محبت
بیگم باڈی گارڈ ٹیلی فلم
آپ کی کنیز
کانچ کی گڑیا
دل بنجارا
کٹھ پتلی
میں ستارہ
آپ کے لیے
پنجرہ
آنگن
اپنا کھانا خود گرم کرو

ناول
----

* ایک نئی سنڈریلا
* داسی ڈھولن یار دی
* یہ گلیاں یہ چوبارے
* بھول بھلیاں تیری گلیاں
* عینو کا شہر
* پھلاں دے رنگ کالے
* روگ
* شاید
* تو کیا جانے پگلی کوئل
* چلو آزماتے ہیں

### ٹی وی ڈرامے

چودھویں کا چاند ، ہم ٹی وی ۔ کاسٹ دانش تیمور ، صنم بلوچ ، قوی خان

منچلے ، ہم ٹی وی کاسٹ قوی خان ، دانش تیمور ، صنم بلوچ

محبت روٹھ جائے تو ، ہم ٹی وی ، کاسٹ ہمایوں سعید ، ماہ نور بلوچ ، عدنان صدیقی

اصغری اصغری ،ہم ٹی وی ، کاسٹ صنم بلوچ ، فواد خان ، حمائمہ مالک ، عمران عباس

زندگی دھوپ تم گھنا سایا ، اے آر وائی ڈیجیٹل، کاسٹ صنم بلوچ ، سمیع خان ، فہد مصطفی

پیا کا گھر پیارا لگے ، اے آر وائی ڈیجیٹل، کاسٹ گل رانا ، سعدیہ غفار ، بلال قریشی

تھکان ، اے آر وائی ڈیجیٹل ، کاسٹ صبا قمر ، یومنا زیدی ، صبا حمید ، توقیر ناصر

بلقیس کور ، ہم ٹی وی، کاسٹ ، بشریٰ انصاری ، احسن خان ، سائرا شہروز

تشنگی، ایکسپریس ٹی وی ، کاسٹ ،فیصل قریشی ، اعزاز اسلم ، ثروت گیلانی ، ماہ نور بلوچ

یہاں پیار نہیں ہے, ہم ٹی وی , کاسٹ ، صبا قمر ، جنید خان ، ماورا

اک نئی سنڈریلا ، جیو انٹرٹینمنٹ ، کاسٹ عثمان خالد بٹ ، مایا علی ، فیضان خواجہ

عون زارا ،اے پلس ٹی وی، کاسٹ عثمان خالد بٹ ، مایا علی

گھاؤ، جیو انٹرٹینمنٹ، کاسٹ سمیع خان ، فائزہ علی ، ثمینہ پیرزادہ

وراثت ، جیو انٹرٹینمنٹ ، کاسٹ فیصل قریشی ، سویرا ندیم ، اختر حسین

حوالہ جات
---------

1. ↑  "Mein Sitara: Serial on Lollywood's golden era a dark horse among Pakistani dramas - The Express Tribune"۔ The Express Tribune (بزبان انگریزی)۔ 2016-04-01۔ اخذ شدہ بتاریخ 05 مارچ 2017
ری یونین میں غالب مذہب رومن کیتھولک مسیحیت ہے۔ اس کے بعد ہندو مت ہے جس میں مروگن جیسے فرقے شامل ہیں، پھر اسلام، چینی عوامی روایت مذہب اور بدھ مت آتے ہیں۔ ری یونین میں تمام مذاہب کو آزادی سے حکومت کے ظلم و ستم کے بغیرمانا جاتا ہے ۔ چونکہ مذہبی مردم شماری پر فرانس میں پابندی ہے اس لیے یہ بھی ری یونین پر بھی لاگو ہوتا ہے۔ لہٰذا تمام مذاہب کے اعداد و شمار تخمینے ہیں۔ مذہبی انٹیلی جنس کے اندازے کے مطابق آبادی کا 84.9٪ مسیحی ہے، ہندو 6.7 فیصد اور مسلمان 2.15 فیصد ہیں. شہروں میں عبادت کے لیے مسلمانوں کے لیے کم سے کم ایک مسجد ہے تاکہ وہ نماز ادا کرسکیں۔

عبادت گاہیں
-----------

* گرجاگرجا
* ہندو مندرہندو مندر
* مسجدمسجد

انہیں بھی دیکھیے
----------------

* ری یونین میں ہندومت
* ری یونین میں اسلام
* فرانس میں مذہب
* مریم کا درد میں مبتلا دل

حوالہ جات
---------

1. ↑  Connexion
2. ↑  "Religious Intelligence profile on Réunion"۔ 28 فروری 2008 میں اصل سے آرکائیو شدہ۔ اخذ شدہ بتاریخ 27 نومبر 2014  الوسيط `|url-status=` تم تجاهله (معاونت)
3. ↑  Réunion - New World Encyclopedia

خارجی روابط
-----------

* Information on the religions of Réunion
* Religions and religious celebrations in Réunion Island

ماخد
----

*
**تیزابی حملوں کے متاثرین کا بین الاقوامی ٹرسٹ** (انگریزی: Acid Survivors Trust International) ایک مملکت متحدہ میں قائم رفاہی ادارہ ہے تیزاب اور آتش زنی کے تشدد کو بین الاقوامی کو روکنے کی کوشش کرتا ہے، جس کے بیش تر متاثرین خواتین ہیں۔ تیزابی حملے کے کئی واقعات نوجوان لڑکیوں کے ساتھ پیش آ چکے ہیں۔ کئی بار دنیا میں لڑکوں نے کسی لڑکی کی جانب سے ان کی محبت کو مسترد کیے جانے یا شادی سے انکار کی صورت میں تیزاب پھینک کر حملہ کیا ہے۔ اس حملہ کا عمومًا نشانہ چہرہ رہا ہے۔ ایک بد نما چہرے کی حامل یہ لڑکیاں اکثر شادی سے محروم تو رہی ہیں ہی، ساتھ میں ملازمت یا کسی عوامی مقام پر ناپسندیدگی کی نظروں سے دیکھی گئی ہیں۔ اس وجہ سے اس تشدد کی شکار لڑکیاں ایک بے حد متروک اور ناگفتہ بہ زندگی گزارنے پر مجبور ہو جاتی ہیں۔

تیزابی حملوں کے متاثرین کا بین الاقوامی ٹرسٹ کئی ادارہ جات کی بنگلہ دیش، کمبوڈیا، بھارت، نیپال، پاکستان اور یوگانڈا میں اس مقصد کے لیے اور متاثرہ خواتین کی باز آباد کاری کے لیے مدد کرتا ہے۔ یہ ادارہ 2002ء میں قائم ہوا تھا اور یہ انگریز قانون کے تحت ایک اندراج شدہ خیراتی ادارہ ہے۔

امداد یافتہ ممالک میں ممالک تیزابی حملے
---------------------------------------

بھارت اور پاکستان سمیت کئی ترقی پزیر ملکوں میں خواتین پر تیزابی حملے وقتًا فوقتًا ہوتے آئے ہیں۔ 2019ء میں بھارت میں جاری فلم چھپاک تیزاب کے حملہ سے بچ جانے والی لکشمی اگروال کی اصل زندگی کی کہانی پر مبنی ہے۔ 2005ء میں ، 15 سال کی عمر میں ، لکشمی اگروال  ، جو اس وقت ایک نابالغ تھی ، پر ایک شخص نے تیزاب کی بوتل سے حملہ کیا ، کیونکہ انھوں نے اس سے شادی سے انکار کر دیا تھا۔ اس حملے کے بعد  لکشمی نے اسٹاپ ایسڈ اٹیکس کے نام سے مہم شروع کی ابتدائی دنوں میں وہ مہم کی کوآرڈینیٹر کی حیثیت سے کام کرتی تھیں۔ جلد ہی ، لکشمی پوری دنیا میں تیزاب کے حملوں سے بچ جانے والوں کی آواز بن گئیں اور اپنی سخت محنت سے تیزاب کے حملوں کو روکنے کے لیے پوری دنیا میں مشہور ہو گئیں۔ تیزاب کی فروخت پر روک لگانے اور تیزاب کے حملوں سے بچ جانے والے افراد کی بحالی کے لیے اپنی فاؤنڈیشن کے ذریعہ انھیں ہندوستان میں متعدد ایوارڈ ملے۔   لکشمی نے  تیزاب کے حملے اور تیزاب کی فروخت کے خلاف ٹویٹر پر #StopAcidSale  مہم شروع کی جس نے ملک بھر میں وسیع پیمانے پر حمایت حاصل کی۔

مزید دیکھیے
-----------

* گلابی گینگ
* خواتین کے خلاف تشدد
* گھریلو تشدد
* چھپاک

حوالہ جات
---------

1. ↑  "ASTI - About Us"۔ www.ASTI.org.uk۔ اخذ شدہ بتاریخ 10 دسمبر 2017  تحقق من التاريخ في: `|access-date=` (معاونت)
2. ↑  سانچہ:EW charity
3. ↑  ٹویٹر پر ٹرینڈ کرنے والا تیزاب کی بِکری بند کرو کا ہیش ٹیگ
**محمد الیاس بابر** (1926ء – 30 جولائی، 2002ء) ایک بھارتی ورزش کے تربیت کنندہ (Athletic coach) تھے۔

بابر کرناٹک کے گلبرگہ میں پیدا ہوئے تھے۔ وہ حیدرآباد، دکن میں جامعہ کی سطح پر غیر معمولی ورزش کنندہ بنے تھے اور 110 میٹر رکاوٹوں کی دوڑ ریاستی سطح کے 1950ء اور 1957ء میں چیمپیئن رہے۔ اسی طرح لمبی چھلانگ لگانے میں بھی وہ چیمپیئن رہے۔ وہ جامعہ عثمانیہ سے فارغ التحصیل ہوئے تھے۔

بابر نے پٹیالہ کے *نیشنل انسٹی ٹیوٹ آف اسپورٹس* سے کوچنگ (تربیت) کا ڈپلوما حاصل کیا۔ وہ سکندرآباد میں کچھ عرصہ کوچنگ کرتے رہے، پھر دہلی چلے گئے۔ اس کے بعد وہ راجپوتانہ رائفلز میں شامل ہوئے اور 1999ء تک یہیں برسرخدمت رہے۔

ان کے تربیت یافتگان میں جگمل سنگھ، بی وی ستیاناراینا، بی ایس بروعہ، شری رام سنگھ، ترلوک سنگھ، چارلس بورومیو، باغیچہ سنگھ، ہرلال سنگھ، رام ناراین سنگھ اور گیتا زتشی شامل ہیں۔ ان لوگوں نے ایشیائی کھیل اور ایشیائی ٹریک اور فیلڈ کے مواقع پر 17 سونے کے تمغے حاصل کیے، تین پدم شری اعزاز اور پانچ ارجنا ایوارڈ نام پر درج کروائے۔ شری رام سنگھ 800 میٹر کی مونٹریال اولمپکس میں ساتواں مقام حاصل کیا اور ریکارڈ قائم کیا جہاں بھارت اب بھی قائم ہے۔ بابر مونٹریال اولمپکس اپنے خرچ پر گئے تھے۔ اس کے لیے انہوں نے اپنی اسکوٹر اور مختلف گھریلو اشیا کو بیچا تھا اور کچھ دوستوں سے ادھار بھی لیا تھا۔

بابر کو 1994ء میں دروناچاریہ ایوارڈ دیا گیا تھا۔ اس سے قبل بینکاک میں منعقدہ 1978 ایشیائی کھیل میں وہ ایشیا کے بہترین کوچ چنے گئے تھے اور انہیں *ایڈیڈاس گولڈن شو* پیش کیا گیا تھا۔ وہ 76 سال کی عمر میں انتقال کر گئے۔ وفات سے تین دن پہلے وہ پیٹ کے پھوڑوں کی وجہ سے حیدرآباد، بھارت میں میں جراحی کے عمل سے گزرے تھے۔

حوالہ جات
---------

* The Hindu, *The committed coach*آرکائیو شدہ (Date missing) بذریعہ hinduonnet.com (Error: unknown archive URL)
* Milli Gazette, *Remembering Ilyas Babar*
* Indian Express, *The coach who ran the extra distance*
* Tribune India, *An ‘institution’ passes into history*
* Hindu obituaryآرکائیو شدہ (Date missing) بذریعہ hinduonnet.com (Error: unknown archive URL)
**وگ** یا **وگز** (انگریزی: Whigs) (تاسیس: 1678ء) سترہویں صدی کی ایک برطانوی لبرل سیاسی جماعت کا نام ہے جو ٹوری پارٹی کی مخالف تھی۔ لفظ ٹوری کی طرح وگ بھی ایک تحقیر آمیز لفظ تھا جس کے معنی گھوڑوں کے چور کے ہیں۔ سترہویں صدی میں یہ نام اختلاف رکھنے والے اسکاٹ لینڈ کے ارکان کے لیے استعمال کیا گیا تھا جو پرانی روایتوں کے مخالف اور باغی ہوتے تھے۔ان ارکان نے 1680ء کے بعد بادشاہ کے اختیارات کم کرنے اور پالیمنٹ کے اختیارات زیادہ کرنے کے لیے تگ و دو شروع کی۔ اصل وگ وہ باغی تھے جنہوں نے ناکام بغاوت کی اور انگلستان سے اسکاٹ لینڈ کی کلیسائی یگانگت کے خلاف تھے۔ 1680ء میں وہ سیاست دان جو رومن کیتھولک کو بادشاہت سونپنا نہیں چاہتے تھے، وگ کلائے۔ 1688ء کے شاندار انقلاب سے وھگ کی سیادت کا طویل دور شروع ہوا۔ اس انقلاب کے بعد ٹوری پارٹی اور وگ پارٹی کے اختلافات کم ہو گئے اور ٹوری پارٹی کے لوگوں نے بڑی حد تک وگ پارٹی کی یہ بات مان لی کہ بادشاہت کسی حد تک آئینی ہونی چاہیے، یہ کوئی خدائی حقِ وراثت نہیں۔ وگ پارٹی بڑی حد تک نوابوں، جاگیر داروں اور سرمایہ داروں کی پارٹی بن گئی تھی۔ 1714ء میں ملکہ این کے انتقال کے بعد تقریباً پطاس برس تک رؤسا اور مالدار خاندانوں کی حکومت رہی ااور وہ اپنے آپ کو وگ کہتے تھے۔ ان میں اہم ترین شخصیات سر رابرٹ والپول اور ہنری پلہم کی تھی جوبطور وزیر اعظم بہت مشہور ہوئے،انہوں نے جماعت کو سیاسی قوت عطا کی اور جدید کابینوی طرزِ حکومت کو ایک خاص شکل دی۔ وھگ جماعت نے جان لاک کی جمہوری اقدار کی پیروی کی۔ 1830ء سے 1841ء تک ارل گرے اور لارڈ میلبورن کے تحت وگ وزارتیں بنیں اور انہوں نے پہلا قانون اصلاح (Reform Bill) 1832ء میں پاس کیا۔ اس کے بعد وگ پارٹی کے بہت سے ارکان ابھرتی ہوئی لبرل پارٹی میں شامل ہو گئے اور بہت سارے ٹوری پارٹی میں جا ملے اور آہستہ آہستہ وگ پارٹی ختم ہو گئی۔

مزید دیکھیے
-----------

* وگ پارٹی (ریاستہائے متحدہ)
* مملکت برطانیہ عظمی

حوالہ جات
---------

1. ↑  Alan Sykes (2014)۔ مدیر: Routlegde۔ The Whigs and the politics of Reform۔ The Rise and Fall of British Liberalism: 1776-1988
2. ↑  Robert Leach (2015)۔ مدیر: Macmillan۔ Political Ideology in Britain۔ صفحہ: 32–34
3. ↑  Norman Lowe (2017)۔ مدیر: Macmillan۔ Mastering Modern British History۔ صفحہ: 72
4. ↑  Jonathan Charles Douglas Clark (2000)۔ English Society, 1660-1832: Religion, Ideology and Politics During the Ancien Régime۔ Cambridge University Press۔ صفحہ: 515
5. ↑  William Hay (2004)۔ The Whig Revival, 1808-1830۔ Springer۔ صفحہ: 177
6. ↑  Reuven Y. Hazan (1998)۔ Centre Parties: Polarization and Competition in European Parliamentary Democracies۔ A&C Black۔ صفحہ: 21
7. ↑  جامع اردو انسائکلوپیڈیا (جلد 2، تاریخ)، قومی کونسل برائے فروغ اردو زبان نئی دہلی، 2000ء، ص 430
8. ↑  وھگ اینڈ ٹوری، دائرۃالمعارف برطانیکا آن لائن
9. ↑  محمد صدیق قریشی، کشاف اصطلاحات سیاسیات (حصہ دوم)، مقتدرہ قومی زبان اسلام آباد، 1986ء، ص 626
مسز ایمیلین پینک ہرسٹ، جو خواتین کے حق رائے دہی تحریک سے تعلق رکھتی تھیں، بکنگھم محل کے باہر گرفتار کرلی جاتی ہیں۔ یہ مئی 1914ء کی بات ہے جب وہ اپنی مہم کی درخواست اس وقت کے انگلستان کے سریر آرائے سلطنت شاہ جارج چہارم کو اپنے مقصد و مہم کی درخواست دینا چاہتی تھیں۔
**درخواست** (انگریزی: Petition) ایک گزارش ہوتی ہے کہ کچھ کیا جائے، جو زیادہ تر کسی سرکاری افسر یا عوامی ارباب مجاز سے کی جاتی ہے۔ خدا سے کی جانے والی التجاؤں کو دعا یا عبادت کہی جاتی ہے۔

عام بول چال میں کوئی درخواست ایک دستاویز ہے جو کسی افسر کے نام لکھی جاتی ہے اور جس پر عمومًا متعداد افراد کے دستخط ہوتے ہیں۔ درخواستیں کئی بار لکھاوٹ میں ہونے کی بجائے زبانی بھی ہوا کرتی ہیں اور یہ انٹرنیٹ کے ذریعے بھی فراہم کی جا سکتی ہیں۔ مختلف مقاصد کے لیے درخواستیں ویسے تو کئی آن لائن ویب سائٹوں اور فورموں کے ذریعے پیش کی جا سکتی ہیں، تاہم ان میں ایک معروف نام چینج ڈاٹ او آر جی ہے، جہاں آئے لوگ عوامی نوعیت کے مسائل پر دستخطیں کرواتے رہتے ہیں۔

چینج ڈاٹ او آر جی پر پیش کی گئی کامیاب درخواستوں میں سے چند یہ ہیں: این ڈی ٹی وی کے لیے ایک درخواست کی گئی تھی عالمی ادارہ صحت کے رہنمایانہ خطوط کے تحت ہی خود کشیوں کی رپورٹ پیش کی جائیں۔ اس کے لیے #SpareTheSansani (سنسی سے بچیے) کا ہیش ٹیگ بھی وضع کیا گیا تھا۔ ایسے ہی ایک دستخطی مہم کے بعد ایئر انڈیا نے اپنی پروازوں کے دوران پلاسٹک کے استعمال کے ترک کرنے کا فیصلہ کیا۔ اسی پلیٹ فارم کی درخواستوں کے بعد ایمیزون اور فلپ کارٹ نے اپنی مصنوعات کی فراہمی کو پلاسٹک کے مواد سے آزاد کرنے کا فیصلہ کیا۔

اس کے علاوہ لوگ ہجومی انداز میں انٹرنیٹ پر ارباب مجاز کو ای میل بھیج کر کسی خاص مقصد پر توجہ مبذول کرواتے ہیں۔ اکثر ای میل کا موضوع اور عمومی متن طے شدہ ہوتا ہے۔ کئی اجتماعی خط بھی لکھے جاتے ہیں۔ فعالیت پسند لوگ کئی بار عوام کے مسائل پر کھلے خط لکھتے ہیں۔ یہ خط کسی مخصوص شخص یا ذمے دار عہدے کے علاوہ صحافت اور الیکٹرانیک میڈیا کے لیے بھی جاری ہوتے ہیں۔ شخصی ملاقاتیں اور زبانی یاد دہانیاں بھی درخواست کا ایک طریقہ ہے۔ عدالت میں بھی لوگ کسی معاملے پر درخواست دائر کر سکتے ہیں، جو بعد میں مقدمے کی صورت اختیار کر سکتا ہے۔

مزید دیکھیے
-----------

* عدالت
* اخلاق
* سماج

حوالہ جات
---------

1. ↑  NDTV: Adopt WHO Guidelines in all News Reports relating to Suicide #SpareTheSansani
2. ↑  Stop the use of Single-Use Plastic on-board Air India.
3. ↑  AMAZON & FLIPKART - COMMIT TO ECOFRIENDLY DELIVERY: 50% LESS PLASTICS #PlasticFreeDelivery
**امینہ عظیمی** افغانستان میں معذور خواتین کے حقوق کس لیے کوشاں ہیں۔ 2012ء میں انہیں خدمات پر این پیس ایوارڈ دیا گیا تھا۔

سوانح
-----

امینہ 1980ء کی دہائی میں افغانستان میں پیدا ہوئیں، امینہ اس وقت اپنی دائیں ٹانگ سے محروم ہو گئیں جب افغان خانہ جنگی کے دوران میں ان کے گھر کو نشانہ بنایا، تب ان کی عمر محض 11 سال تھی۔  اس حادثے نے امینہ کو بھی ملک میں معذور افغانوں کے ایک بڑے گروہ میں شامل کر دیا، افغانستان آبادی کے لحاظ سے، دنیا میں معذور افراد کی فیصد کے حساب سے سب سے آگے ہے۔  ایک معذور فرد کی حیثیت سے، عظیمی کو اسکول میں بطور معذور دشواری کا سامنا کرنا پڑا اور اس کے بعد ملازمت کی تلاش میں بھی اسے امتیازی سلوک کا سامنا کرنا پڑا۔  اسی وجہ سے عظیمی افغانستان سے معذور خواتین کے حقوق کے لیے کام کرنے لگیں۔

2007ء میں امینہ نے *خواتین کے ساتھ معذوروں کی وکالت کمیٹی* (ڈبلیو اے اے سی) کی بنیاد رکھی۔ اس نے 2011ء میں معذور خواتین کے ساتھ، بااختیار بنانے والی تنظیم (EWD) تشکیل دی۔  2012ء میں عظیمی کو ایک *ایمرجنگ پیس چیمپئن* کی حیثیت سے این پیس اعزاز سے نوازا گیا۔ 

عظیمی نے بارودی سرنگ سے بچ جانے والے افراد کے ساتھ امتیازی سلوک کے خاتمے کے لیے *بطور پیش کش اور قہیر قہرمان* نامی ایک ریڈیو پروگرام میں صحافی کی حمایت کی۔ اس پروگرام سے پہلی مرتبہ یو این ڈی پی کے قومی منصوبہ برائے معذوری اور پھر اقوام متحدہ کے بادودی سرنگ مرکز برائے افغانستان اور انٹر نیوز نے تعاون کیا تھا۔  وہ *افغان بارودی سرنگ سے بچنے والوں کی تنظیم* (ALSO) میں کام کرتی ہیں۔

حوالہ جات
---------

1. ↑  "Afghanistan: Landminenüberlebene stärken Rechte der Frauen"۔ Landmine.de (بزبان جرمنی)۔ اخذ شدہ بتاریخ 9 اکتوبر 2020  تحقق من التاريخ في: `|access-date=` (معاونت)[*مردہ ربط*]
2. ↑  Carmen Gentile۔ "Disabled Afghans find a voice, advocate in radio program"۔ USA Today۔ اخذ شدہ بتاریخ 9 اکتوبر 2020  تحقق من التاريخ في: `|access-date=` (معاونت)
3. ↑  ""Disability Is Not Weakness: Discrimination and Barriers Facing Women and Girls with Disabilities in Afghanistan""۔ Human Rights Watch (بزبان انگریزی)۔ 28 اپریل 2020۔ اخذ شدہ بتاریخ 9 اکتوبر 2020  تحقق من التاريخ في: `|access-date=, |date=` (معاونت)
4. 1 2  "Amina Azimi: Raising the Voices of the Disabled in Afghanistan"۔ Internews۔ 15 اگست 2020 میں اصل سے آرکائیو شدہ۔ اخذ شدہ بتاریخ 9 اکتوبر 2020  الوسيط `|url-status=` تم تجاهله (معاونت); تحقق من التاريخ في: `|access-date=` (معاونت)
5. ↑  "Amina Azimi"۔ N-PEACE۔ اخذ شدہ بتاریخ 9 اکتوبر 2020  تحقق من التاريخ في: `|access-date=` (معاونت)
6. ↑  "ICBL Afghan campaigner wins Emerging Peace Champion"۔ International Campaign to Ban Landmines۔ اخذ شدہ بتاریخ 9 اکتوبر 2020  تحقق من التاريخ في: `|access-date=` (معاونت)

بیرونی روابط
------------

* آمنہ عظیمی نے این پیس ایوارڈز 2012 جیت لیا: افغانستان یوٹیوب ویڈیو
**اکونا** ایک ایسی انٹرنیٹ کمپنی تھی جس کے دفتر جرسی سٹی ، نیو جرسی اور شنگھائی، چین میں تھے۔ ان کا مرکزی پروڈکٹ ایک سرچ انجن تھا جس نے دعوی کیا تھا کہ مصنوعی ذہانت کے ذریعے سرچ کرنے کے لئے یہ بہترین سرچ انجن ہے۔ 23 جون 2005 کو ، اے بی سی ٹائمز اسکوائر اسٹوڈیوز میں ، اے آئی آکونا ٹول بار ، جو ایک فرٹز 9 پروٹوٹائپ کے ذریعہ کارفرما تھا ، نے 33 ویں ورلڈ شطرنج چیمپیئن رستم قاسم زہانوف سے مقابلہ کیا۔ روایتی تلاش کے علاوہ ، یہ کاروباری پروفائل تلاش کرنے اور اس کے "سپر ٹارگٹ" کی خصوصیت کی بھی اجازت دیتا ہے۔ اس کے ساتھ ان کے خصوصی شراکت داری چائنا ڈیلی ، ایک بڑے چینی انٹرنیٹ پورٹل کو ایک انتہائی اسٹریٹجک اقدام کے طور پر دیکھا گیا تھا. 

اکونا کے سی ای او ویلنٹائن جے زمت تھے ، جو پہلے 24/7 ریئل میڈیا اور ڈبل کلک کے لئے کام کرتے تھے۔ 

آئی پی او کی پریشانیوں کے بعد ، اکونا نے 5 اکتوبر 2008 کو اپنی خدمات بند کر دیں۔ 

اکتوبر 2008 میں ویب پیج نے کہا: "پیارے اکونہ تلاش صارفین ، زبردست مسابقتی تلاش مارکیٹ کی وجہ سے ، ایکونہ ڈاٹ کام اور ایکونا سی این اب مزید سرگرم نہیں رہیں گے۔ ہم آپ کی پچھلی حمایت کے لئے آپ کا شکریہ۔ مخلص ، ایکونا انتظامیہ۔ "

آکونا ڈومینز اور سرچ سہولیات ماسٹرسیک بی 2 بی سرچ انجن نے 30 اکتوبر ، 2008 کو حاصل کیں

مزید دیکھیں
-----------

* ماسٹرسیک

حوالہ جات
---------

1. ↑  "Accoona.com Traffic, Demographics and Competitors - Alexa"۔ www.alexa.com (بزبان انگریزی)۔ 26 جولا‎ئی 2019 میں اصل سے آرکائیو شدہ۔ اخذ شدہ بتاریخ 27 اپریل 2019  الوسيط `|url-status=` تم تجاهله (معاونت)
2. ↑  "Archived copy"۔ 26 اکتوبر 2008 میں اصل سے آرکائیو شدہ۔ اخذ شدہ بتاریخ 07 اکتوبر 2008

بیرونی روابط
------------

* اکونا سپر ٹریجٹ - سرکاری سائٹ اور سرچ انجن پورٹل
* اکونا یورپ
* اکونا چین
* 8 دسمبر ، 2004 - *بل کلنٹن* بزنس 2.0 سے *تلاش کر رہے* ہیں۔
* اکونا: 30 مارچ ، 2005 - الیکسا انٹرنیٹ سے کم ہو کر آگے بڑھنا ۔
* آن لائن پر AI ایکونا ٹول بار کے خلاف شطرنج کھیلیں
رویندر بھوگل  کھانے کی کتابوں کی مصنفہ، و2و و3و  برطانوی شیف ، صحافی اور اسٹائلسٹ ہیں و4و انہوں نے ستمبر 2016 میں لندن میں میلبوری میں اپنا پہلا ریستوران کھولا۔

رویندر بھوگل کے کام اور کھانے سے مشرق بعید ، ہندوستان اور جنوبی ایشیا ، مشرق وسطی ، مشرقی افریقہ اور برطانیہ کے ذائقوں کی جھلک دکھائی دیتی ہے۔

رویندر بھوگل نے متعدد کھانوں کی  کتابیں لکھیں ہیں  اور ایف ٹی ویک اینڈ کے لیے باقاعدہ ماہانہ کالم لکھتیں ہیں۔

کتابیں

ان کی پہلی کتاب کک ان بوٹس نے برطانیہ کے بہترین فرسٹ کک بک و11وو12و کے لیے گورمنڈ ورلڈ کوک بک ایوارڈ جیتا تھا اور فروری 2010 میں پیرس کک بک میلے میں دنیا کے بہترین فرسٹ کک بک کا پہلا رنر اپ ایوارڈ دیا گیا تھا۔  ورلڈ کک بک ایوارڈ میں 136 ممالک کی 26،000 کتابیں شامل ہیں۔ و13و کک ان بوٹ کو ہارپر کولنز نے 2009 میں جاری کیا تھا و14و

رویندر کی تازہ ترین کتاب جیکونی: فخر طور پر غیر مہذب ترکیبیں جو ایک تارکین وطن باورچی خانہ ہے ، بلومزبری کے ذریعہ شائع ہوئی  اور اس کی ریلیز کی تاریخ 9 جولائی 2020 ہے و15و

ایوارڈز اور کارنامے

وہ دو بار شام کے معیاری پیشرفت 1000 کی فہرست میں لندن کے دار الحکومت میں ترقی اور تنوع کے ممتاز اثر و رسوخ میں شامل ہو چکی ہیں۔و16و رویندر نے 2013 میں RBS in Media کے ساتھ ایسوسی ایشن ویمن آف اچیومنٹ ایوارڈ جیتا تھا۔ و18و
حموربی کا مجسمہ
**حموربی** (1792 تا 1750 ق م) (Hammurabi)  اٹھارویں صدی قبل مسیح میں قدیم بابل کے پہلے شاہی خاندان کا چھٹا اور سب سے مشہور بادشاہ گزرا ہے۔ سمیر اور اکاد ’’جنوبی عراق‘‘ کی شہری ریاستوں کو اپنی قلمرو میں شامل کیا اور لرسا کے ایلمی بادشاہ کو شکست دے کر اس کے علاقے پر قبضہ کر لیا۔ مگر فتوحات سے زیادہ اپنے ضابطہ قوانین کے لیے مشہور ہے۔ حموربی کا قانونی، آئینی اور اخلاقی ضابطہ دنیا کا سب سے قدیم ضابطہ ہے اور 282 قوانین پر مشتمل ہے۔ اس میں آنکھ کے بدلے آنکھ اور دانت کے بدلے دانت کی سزا کا ذکر ہے اور یہ بھی درج ہے کہ بیل گاڑی والے کا معاوضہ کتنا ہونا چاہئیے اور سرجن کا کتنا۔ اگر کوئی انجینئر پُل بنائے گا تو اسے اپنے خاندان سمیت اس پل کے نیچے سونا پڑے گا۔ اگر کوئی مکان گر جائے اور مالک مکان اس وجہ سے مر جائے تو معمار کو موت کی سزا ملتی تھی۔ اگر کپتان کی غلطی سے بحری جہاز تباہ ہو جائے تو کپتان کو نقصان کا ازالہ کرنا پڑتا تھا۔ کہتے ہیں کہ بنی اسرائیل کے ضوابط اسی سے ماخوذ ہیں ۔انجیل میں اس کا نام ام رافیل ’’فرماں روائے شنار‘‘ (سمیر) ہے۔ ضابطہ قوانین میں عدالت، کھیتی باڑی، آبپاشی، جہاز رانی، غلاموں کی خریدوفروخت، آقا اور غلام کے تعلقات، شادی بیاہ، وراثت، ڈاکا، چوری وغیرہ سے متعلق قانون کے اصول بیان کیے گئے ہیں۔ یہ ضابطہ پتھر کی تختی پر کندہ ہے اور برٹش میوزیم میں محفوظ ہے۔ حموربی نے بکثرت عمارتیں بنوائیں اور نہریں کھدوا کر آبپاشی کا نظام درست کیا۔

ایک زبردست بادشاہ ہونے کے علاوہ حموربی ایک زبردست کلدانی ساحر و ماہر طلسمات و روحانیات بھی تھا، اس کی طلسمات کے موضوع پر سب سے مشہور تصنیف (مکاشفات حموربی) ہے جو (بابل) کے شہر ایلم کی کهدائی کے دوران میں محلات کے کھنڈر سے پتھر کے کتبوں پر کھدی ہوئی برآمد ہوئی ہے۔ یہ اب برٹش میوزیم میں موجود ہے۔

حوالہ جات
---------

1. ↑   — اخذ شدہ بتاریخ: 1 جون 2020
2. ↑  الموسوعہ العربيہ العالميہ
3. ↑  s Hammurabi's Code the key to fixing the banks?
4. ↑  العمال الجامع از حکیم عبد الستار قریشی

|  |  |
| --- | --- |
|  | ویکی ذخائر پر **حموربی** سے متعلق سمعی و بصری مواد ملاحظہ کریں۔ |
بشنڈوٹکلر سیداں ملکِ پاکستان کے صوبہ پنجاب کا ایک گاؤں ہے۔ بشنڈوٹ کی تحصیل کلرسیداں ہے جو بشنڈوٹ سے 11 کلومیٹر کے فاصلے پر واقع ہے۔ اس کے قریبی علاقوں میں ساگری، شاہ باغ، چوک پنڈوری اور روات شامل ہیں۔ روات بشنڈوٹ سے 5 کلومیٹر کے فاصلے پر واقع ہے۔ اور گجر خان 25 کلومیٹر کے فاصلے پر واقع ہے۔
یونین کونسل بشنڈوٹ میں بہت سے چھوٹے گاؤں بھی شامل ہیں۔ بشنڈوٹ میں 1000 سے زائد افراد رہائش پزیر ہیں۔

سرکار
-----

یونین کونسل بشنڈوٹ کے چیئرمین کا نام زبیر کیانی ہے جن کا تعلق پاکستان مسلم لیگ ن سے ہے اور کونسلر کا نام مسعود کیانی ہے جن کا تعلق پاکستان تحریک انصاف سے ہے۔ راجا اعتزاز احمد کیانی ہر ڈیجیٹل پلیٹ فارم پر بشنڈوٹ کی نمائندگی کرتے ہیں۔ ہمایوں کیانی جن کا تعلق پاکستان تحریک انصاف سے ہے یونین کونسل بشنڈوٹ کے چیئرمین کے انتخابات میں زبیر کیانی کے مخالف ہیں۔

تاریخ
-----

بشنڈوٹ دو الفاظ کا مجموعہ ہے۔ "بشن" جو ایک ہندو راجا کا نام تھا اور "دوٹ" جس کے معنی پرانی پوٹھواری میں "گاؤں" کے ہیں۔

قوم
---

بشنڈوٹ میں رہنے والے اکثریت لوگوں کا تعلق گکھڑ برادری سے ہے جو اپنے ناموں کے ساتھ "راجا" اور "کیانی" کا استعمال کرتے ہیں۔

مذہب
----

بشنڈوٹ میں رہنے والے تمام افراد کا تعلق دین اسلام سے ہے۔ آزادی سے پہلے یہاں پر ہندو، سکھ اور مسلمان اکھٹے رہتے تھے۔
تانیہ (پیدائش 6 مئی 1993) ایک بھارتی اداکارہ ہیں جو پنجابی سینما میں اپنے کام کے لیے جانی جاتی ہیں۔ وہ دو برٹ ایشیا ٹی وی ایوارڈز کے لیے نامزد کی گئیں ، جس نے قسمتمت (2018) میں اپنی کارکردگی کے لیے "بہترین معاون اداکارہ" کے لیے ایک ایوارڈ جیتا

### ابتدائی زندگی

تانیہ 6 مئی کو جمشید پور ہندوستان م سے تعلق رکھنے والے والدین کے گھر پیدا ہوئیں۔ ان کی ایک چھوٹی بہن کا نام تمنا ہے انھوں نے گرو نانک دیو یونیورسٹی اور بی بی کے ڈی اے وی کالج برائے خواتین ، امرتسر میں تعلیم حاصل کی جہاں انھوں نے 2012 سے 2016 تک ہر سال "بہترین اداکارہ" کا ایوارڈ جیتا۔ انھوں ڈیزائننگ اور پروجیکٹ مینجمنٹ میں ڈگری حاصل کی ہے۔ وہ کلاسیکی ڈانسر بھی ہیں۔

### اداکاری کیریئر

تانیہ کو2019 میں سربجیت کی بیٹی کا کردار ادا کرنے کے لیے 2016 کو بالی ووڈ فلم سربجیت کے لیے منتخب کیا گیا تھا لیکن فلم بندی کے شیڈول کا ان کے امتحانات سے متصادم ہونے کی وجہ سے انھیں اس کردار کو چھوڑنا پڑا۔ ان کا پہلا فلمی کردار سون آف منجیت سنگھ میں تھا ۔

حوالہ جات
---------

1. ↑  "National Siblings Day 2019: Tania calls her sister Tamanna her partner in crime"۔ The Times of India (بزبان انگریزی)۔ 11 April 2019۔ اخذ شدہ بتاریخ 28 اپریل 2019
2. 1 2  "Tania"۔ www.facebook.com۔ 04 جون 2019 میں اصل سے آرکائیو شدہ۔ اخذ شدہ بتاریخ 28 اپریل 2019
3. ↑  "After declining a Bollywood offer, here's how Tania managed to bag Punjabi films!"۔ in.com (بزبان انگریزی)۔ 6 March 2019۔ 28 اپریل 2019 میں اصل سے آرکائیو شدہ۔ اخذ شدہ بتاریخ 28 اپریل 2019  الوسيط `|url-status=` تم تجاهله (معاونت)
4. ↑  "Ammy Virk and Sargun Mehta starrer 'Qismat 2' goes on the floor - Times of India"۔ The Times of India
5. ↑  "Fresh Face, Big dreams"۔ The Tribune۔ 23 September 2018۔ اخذ شدہ بتاریخ 01 مئی 2019
**ڈورجی وانگمو** (زونگکھا: རྡོ་རྗེ་དབང་མོ་དབང་ཕྱུག་ ؛ پیدائش 10 جون 1955ء) بھوٹان کی ملکہ اور سابقہ بادشاہ جگمے سنگئے وانگچوک کی پہلی بیوی ہیں۔ ان کی تین سوکنیں بھی ہیں اور وہ بھی ملکہ کہلاتی ہیں۔

سوانح
-----

ان کے والد یاب داشو اگئین ڈورجی (1925ء – 2019ء) اگئین اکیڈمی کے بانی اور مالک تھے۔ ان کی والدہ یم تھوئیجی زام (پ۔ 1932ء) تھیں۔

آشی ڈورجی وانگمو وانگچوک بھوٹان کے چوتھے بادشاہ، جگمے سنگئے وانگچوک کی پہلی بیوی ہیں۔

انہوں نے بھارت کے سینٹ ہیلن اسکول سے تعلیم پائی۔

وہ شہزادی آشی سونم ڈیشن وانگچوک اور شہزادہ داشو جگئل اگئین وانگچوک کی ماں ہیں۔

سرگرمیاں
--------

ملکہ ایک مصنفہ بھی ہیں اور ادبی تخلیقات، بالخصوص ادبِ نوجوانان سے شغف رکھتی ہیں۔ ان کی سربراہی میں کئی نظم و مقالات پر مبنی کتابیں شائع اور ایڈیٹ ہوئی ہیں۔ وہ "Of Rainbows and Clouds" کی لیکھک ہیں جو ملکہ کے والد کی کہانی پر مبنی ہے، اس کے علاوہ اس میں ساگا خاندان، بھوٹانی ثقافت، معاشرہ اور تاریخ کو بھی بیان کیا گیا ہے۔ ان کی دوسری کتاب "Treasures of the Thunder Dragon: A Portrait of Bhutan" ذاتی یاداشت، تاریخ اور سفرنامہ کا مرکب ہے۔ ان کی تیسری کتاب "Dochula: A Spiritual Abode in Bhutan" ڈروک وانگئیل کی عمارت کی دستاویز ہے۔

تریانا فاؤنڈیشن کے تحت ان کی سربراہی میں ان کے کام کے اعتراف میں انہیں تقریب میں پوپ فرانسس چیرٹی اینڈ لیڈرشپ ایوارڈ سے نوازا گیا۔

حوالہ جات
---------

1. ↑  BDRC Resource ID:
2. ↑  "Monarchy and Royal family of Bhutan"۔ Bhutan News Online۔ 11 اگست 2002 میں اصل سے آرکائیو شدہ۔ اخذ شدہ بتاریخ 02 جولا‎ئی 2010  الوسيط `|url-status=` تم تجاهله (معاونت)
3. ↑  "Bhutan crowns the new King"۔ دی ہندو۔ Chennai, India۔ 6 November 2008۔ 05 اکتوبر 2010 میں اصل سے آرکائیو شدہ۔ اخذ شدہ بتاریخ 02 جولا‎ئی 2010  الوسيط `|url-status=` تم تجاهله (معاونت)
4. ↑  "Ugyen Academy"۔ 28 مارچ 2019 میں اصل سے آرکائیو شدہ۔ اخذ شدہ بتاریخ 07 فروری 2020  الوسيط `|url-status=` تم تجاهله (معاونت)
5. ↑  Of Rainbows and Clouds: The Life of *Yab* Ugyen Dorji As Told to His Daughter
6. ↑  Treasures of the Thunder Dragon: A Portrait of Bhutan
7. ↑  Dochula: A Spiritual Abode in Bhutan
8. ↑  "Queen Mother of Bhutan receives international award for charitable accomplishments"۔ 31 مئی 2019 میں اصل سے آرکائیو شدہ۔ اخذ شدہ بتاریخ 07 فروری 2020  الوسيط `|url-status=` تم تجاهله (معاونت)
**سسٹرہڈ آف دی ٹریولنگ پینٹس**  (انگریزی: The Sisterhood of the Traveling Pants)
2005ء کی ایک امریکی طربیہ ڈراما فلم ہے جس کی ہدایت کاری کین کواپس نے کی ہے جو ڈیلیا ایفرون اور الزبتھ چاندلر کے اسکرین پلے سے ہے، جو 2001ء میں این براشریس کے اسی نام کے ناول پر مبنی ہے۔ فلم میں امریکا فریرا، امبر ٹمبلن، بلیک لائولی، اور الکسیس بلیدل نے کام کیا ہے۔
کہانی چار بہترین دوستوں کی پیروی کرتی ہے جو پتلون کا ایک پراسرار جوڑا خریدتے ہیں جو ان میں سے ہر ایک کے مختلف سائز کے باوجود فٹ بیٹھتا ہے۔ لڑکیاں اپنی پہلی گرمیاں الگ الگ گزارنے کے ساتھ ہی پتلونیں بھی اسی طرح بانٹتی ہیں۔

دی سسٹر ہڈ آف دی ٹریولنگ پینٹس 1 جون 2005ء کو وارنر برادرز پکچرز نے ریاست ہائے متحدہ میں رلیز کی تھی۔  ایک سیکوئل، سسٹرہڈ آف دی ٹریولنگ پینٹس 2 فلم پر مبنی ایک میوزیکل موافقت بھی ترقی میں ہے۔

کہانی
-----

لینا کالیگارس، ٹبی رولنز، کارمین لوئیل، اور بریجٹ ویریلینڈ بیتھسڈا، میری لینڈ سے تعلق رکھنے والی نوعمر لڑکیاں ہیں، جو اپنی پوری زندگی بہترین دوست رہی ہیں۔
لڑکیاں اپنا پہلا موسم گرما الگ گزارنے والی ہیں: لینا سینتورینی، یونان میں اپنے دادا دادی سے مل رہی ہے۔ بریجٹ باخا کیلیفورنیا، میکسیکو میں فٹ بال کیمپ جا رہی ہے۔ کارمین جنوبی کیرولائنا میں اپنے والد سے ملاقات کر رہی ہے؛ اور ٹبی گھر رہ رہی ہے۔
ایک ساتھ خریداری کرتے وقت، لڑکیوں کو جینز کا ایک جوڑا مل جاتا ہے جو ان سب پر بالکل فٹ بیٹھتا ہے۔ لڑکیاں اگلے دن الگ ہونے سے پہلے، موسم گرما میں جینز کو یکساں طور پر بانٹنے کا فیصلہ کرتی ہیں۔

پینٹ پہننے کے دوران، لینا تقریبا ڈوب جاتی ہے، لیکن ایک مقامی یونانی لڑکے، کوستاس ڈونس نے اسے بچا لیا۔ لینا کو بعد میں اپنی دادی سے معلوم ہوا کہ وہ اور کوستاس کے خاندان دشمن ہیں۔ کوستاس نے لینا کا پیچھا کرتے ہوئے کہا کہ ان کے خاندانوں کے درمیان جھگڑے کا ان سے کوئی تعلق نہیں ہے۔ لینا شروع میں کوستاس کی پیش قدمی کو رد کرتی ہے، لیکن آخر کار اس کے ساتھ ایک خفیہ تعلق شروع کر دیتی ہے۔ بعد میں، کوستاس لینا کو بتاتا ہے کہ وہ اس سے پیار کرتا ہے، لیکن اس کے گھر والے اسے روکتے ہیں اور اس کے جواب دینے سے پہلے اسے گھسیٹ کر لے جاتے ہیں۔ لینا اپنے دادا سے اپیل کرتی ہے، جو اسے ایتھنز جانے سے پہلے کوستاس سے ملنے کی اجازت دینے پر راضی ہے۔

مزید دیکھیے
-----------

* الکسیس بلیدل

حوالہ جات
---------

1. ↑  
  ویکی ڈیٹا پر  (P480) کی خاصیت میں تبدیلی کریں "فلم کا صفحہ FilmAffinity identifier پر"— اخذ شدہ بتاریخ 4 جنوری 2024ء
۔
2. ↑  "A Third "Traveling Pants" Film On The Way"۔ Dark Horizons۔ اپریل 28, 2018۔ اخذ شدہ بتاریخ اپریل 28, 2018  تحقق من التاريخ في: `|access-date=, |date=` (معاونت)
3. ↑  "'The Sisterhood of the Traveling Pants' Stage Musical in the Works"۔ The Wrap۔ جولائی 17, 2018۔ اخذ شدہ بتاریخ اگست 6, 2018  تحقق من التاريخ في: `|access-date=, |date=` (معاونت)
**ناتھن مچل کولٹر نیل** (پیدائش 11 اکتوبر 1987ءپرتھ, مغربی آسٹریلیا) ایک آسٹریلوی کرکٹ کھلاڑی ہے جس نے آسٹریلوی قومی ٹیم کے لیے ایک روزہ انٹرنیشنل اور ٹوئنٹی 20 انٹرنیشنل سطح پر کھیلا ہے۔ مقامی طور پر، اس کا مغربی آسٹریلیا اور میلبورن اسٹارز سے معاہدہ ہے۔ پرتھ، مغربی آسٹریلیا سے، کولٹر نائل نے ایکویناس کالج میں تعلیم حاصل کی، اور ریاست کی انڈر 17 اور انڈر 19 ٹیموں کی نمائندگی کی، بعد میں آسٹریلیا کی قومی انڈر 19 ٹیم کے لیے تین یوتھ ایک روزہ میچ کھیلنے گئے۔ ویسٹرن آسٹریلین کرکٹ ایسوسی ایشن سے کئی سیزن کے لیے معاہدہ کرنے کے بعد، اس نے 2009-10ء کے سیزن کے دوران ریاستی سطح پر اپنا آغاز کیا، اور اس کے بعد سے وہ ویسٹرن آسٹریلیا اور پرتھ سکارچرز کے تیز گیند بازوں کے لیے باقاعدہ انتخاب بن گئے ہیں۔ کولٹر نائل نے فروری 2013ء میں آسٹریلیا کی قومی کرکٹ ٹیم کے لیے ٹوئنٹی 20 انٹرنیشنل ڈیبیو کیا، اور ستمبر 2013ء میں اپنا ایک روزہ ڈیبیو کیا۔

### ابتدائی کیریئر

کولٹر نیل تین بچوں میں سب سے بڑا ہے، اور اس کی دو چھوٹی بہنیں ہیں۔ اس کی تعلیم ایکیناس کالج میں ہوئی۔ انہوں نے چھوٹی عمر سے ہی ریاستی نمائندہ ٹیموں میں کھیلا، انڈر 17 اور انڈر 19 دونوں سطحوں پر مغربی آسٹریلیا کی نمائندگی کی۔ 2003-04ء نیشنل انڈر 17 چیمپئن شپ میں، کولٹر نائل نے پانچ میچوں میں چار وکٹیں حاصل کیں، حالانکہ اس نے ٹورنامنٹ کے دوران اپنی پانچ اننگز میں صرف 19 رنز بنائے۔ دو سیزن بعد، 2005-06ء نیشنل انڈر 19 چیمپئن شپ (پرتھ میں منعقد) میں، اس نے اپنے چھ میچوں میں 24.50 کی اوسط سے آٹھ وکٹیں حاصل کیں۔

### بین الاقوامی کیریئر

اپریل 2019ء میں، انہیں 2019ء کرکٹ عالمی کپ کے لیے آسٹریلیا کی ٹیم میں شامل کیا گیا۔ کرکٹ عالمی کپ میں، اس نے اپنی پہلی ایک روزہ نصف سنچری بنائی اور ویسٹ انڈیز کے خلاف گروپ مرحلے کے میچ میں عالمی کپ میں نمبر 8 بلے باز کی طرف سے سب سے زیادہ سکور بنایا۔ پاکستان کے خلاف میچ میں کولٹر نائل نے ایک روزہ میں اپنی 50ویں وکٹ حاصل کی۔

### مزید دیکھیے

* کرکٹ
* آسٹریلیا قومی کرکٹ ٹیم
* ایک روزہ بین الاقوامی
* ٹوئنٹی20 کرکٹ
* آسٹریلیا کے ون ڈے کرکٹرز کی فہرست
* آسٹریلیا کے ٹوئنٹی 20 انٹرنیشنل کرکٹرز کی فہرست

حوالہ جات
---------

1. ↑  "Nathan Coulter-Nile"۔ cricket.com.au۔ کرکٹ آسٹریلیا۔ 16 اپریل 2014 میں اصل سے آرکائیو شدہ۔ اخذ شدہ بتاریخ 15 اپریل 2014  الوسيط `|url-status=` تم تجاهله (معاونت)
2. ↑  Nathan Coulter-Nile, ای ایس پی این کرک انفو. Retrieved 13 June 2019.
**سریتا سنگھ** ایک بھارتی سیاست دان ہیں، جو چھتر یووا سنگھرش سمیتی، (سی وائی ایس ایس) عام آدمی پارٹی (اے اے پی) کے طلبہ ونگ کی موجودہ صدر ہیں۔ وہ دہلی کی چھٹی قانون ساز اسمبلی کی رکن تھیں اور دہلی کے روہتاس نگر (اسمبلی حلقہ) کی نمائندگی کرتی تھیں۔ سنگھ ایک سماجی کارکن بھی ہیں۔

ذاتی زندگی اور تعلیم
--------------------

سریتا سنگھ اودیش کمار سنگھ کی بیٹی ہیں۔ دہلی یونیورسٹی (ڈی یو) سے سماجیات میں ماسٹر آف آرٹس (ایم اے) کرنے کے بعد، سریتا سنگھ نے سماجی کاموں پر توجہ مرکوز کی۔ فروری 2015 ءمیں ان کی عمر 28 سال تھی۔ سنگھ رام نگر کی رہائشی ہیں، جو روہتاس نگر اسمبلی حلقہ کا حصہ ہے جس کی وہ نمائندگی کرتی ہیں۔ وہ ایک پوروانچل ہے، جس کا تعلق پوروانچل علاقے سے ہے، جو مشرقی اتر پردیش اور بہار پر مشتمل ہے۔

سیاست
-----

سریتا سنگھ چھتر یووا سنگھرش سمیتی کی صدر ہیں، جو عام آدمی پارٹی (اے اے پی) کی طلبہ کی شاخ ہے۔

سنگھ فروری 2015ء کے دہلی قانون ساز اسمبلی کے انتخابات جیت کر دہلی کی چھٹی قانون ساز اسمبلی کے لیے منتخب ہونے والی چھ خواتین ایم ایل اے میں سے ایک تھیں۔ ان سب کا تعلق عا م آدمی پارٹی سے تھا۔ عا م آدمی پارٹی نے اسمبلی کی 70 میں سے 67 سیٹیں جیتیں۔ سنگھ نے روہتاس نگر (اسمبلی حلقہ) سے 62,209 ووٹ حاصل کرکے کامیابی حاصل کی۔ انہوں نے بھارتیہ جنتا پارٹی (بی جے پی) کے موجودہ ایم ایل اے جیتندر مہاجن (جیتندر کمار) کو 7,874 ووٹوں کے فرق سے شکست دی۔  مہاجن نے 2013ء میں دہلی قانون ساز اسمبلی کے پچھلے انتخابات میں عا م آدمی پارٹی کے مکیش ہڈا کو 14,000 سے زیادہ ووٹوں کے فرق سے شکست دی تھی۔ 

انتخابی مہم کے دوران میں، شمال مشرقی دہلی میں نامعلوم بدمعاشوں کے ایک گروپ نے رات کے وقت جب وہ گھر جا رہی تھیں، سنگھ کی کار پر لوہے کی سلاخوں اور لکڑی کے ڈنڈوں سے حملہ کیا اور اسے نقصان پہنچایا۔ *دی ہندو* نے رپورٹ کیا کہ انہیں عا م آدمی پارٹی نے پوروانچل سے بڑی مہاجر آبادی کو خوش کرنے کے لیے میدان میں اتارا تھا۔

مزید دیکھیے
-----------

* دہلی کی چھٹی قانون ساز اسمبلی
* عام آدمی پارٹی

حوالہ جات
---------

1. ↑  "Election Result"۔ ELECTION COMMISSION OF INDIA۔ 15 فروری 2015 میں اصل سے آرکائیو شدہ۔ اخذ شدہ بتاریخ 16 فروری 2015  الوسيط `|url-status=` تم تجاهله (معاونت); تحقق من التاريخ في: `|access-date=` (معاونت)
2. ↑